kardosdrur/scandi-wiki huggingface dataset:
Volgograd Arena

Volgograd Arena er et fodboldstadion i Volgograd i Rusland, beliggende ved bredden af Volga-floden og ved foden af den bakke, der huser Moderlandet kalder-monumentet. Stadionet blev bygget op til Ruslands værtsskab ved VM i fodbold 2018, og blev indviet samme år. Det er desuden hjemmebane for klubben Rotor Volgograd.

Byggeriet af Volgograd Stadion startede i 2015, og blev afsluttet i 2018. Den samlede pris for stadionets etablering var godt 16 milliarder rubler.

VM i 2018 
Som et ud af i alt 12 stadioner blev Volgograd Arena udvalgt som spillested ved VM i fodbold 2018. Det blev besluttet, at stadion skulle lægge græs til fire gruppespilskampe.

Galleri

Referencer

Eksterne henvisninger 

 Volgograd Arena på stadiumguide.com

Fodboldstadioner i Rusland
Volgograd
Etableret i 2018
Stadioner til VM i fodbold 2018
Anne Lorentzen

Anne Lorentzen (født 6. august 1956) er en dansk skuespiller.

Filmografi 
 Begær, lighed og broderskab (1990)
 Bryggeren (1996-1997)
 Klovn (2005-2009)

Eksterne henvisninger 
 

Tegnefilmsdubbere fra Danmark
Truth or Dare (film fra 2018)

Truth or Dare er en amerikansk gyserfilm fra 2018 filmen er instrueret af Jeff Wadlow og med Lucy Hale, Tyler Posey, Violett Beane og Sophia Ali i hovedrollerne.

Medvirkende 
 Lucy Hale som Olivia
 Tyler Posey som Lucas Moreno
 Violett Beane som Markie Cameron
 Sophia Ali som Penelope
 Landon Liboiron som Carter
 Nolan Gerard Funk som Tyson Curran
 Sam Lerner som Ronnie
 Brady Smith som Roy Cameron
 Hayden Szeto som Brad Chang
 Morgan Lindholm som Alexis Podell

Eksterne henvisninger 
 

Engelsksprogede film
Gyserfilm fra USA
Amerikanske film fra 2018
Berlin Alexanderplatz (tv-serie)

Berlin Alexanderplatz er en vesttysk tv-serie af Rainer Werner Fassbinder fra 1980. Serien bygger på Alfred Döblins roman af samme navn.

Hovedrollen som Frans Biberkoff spilledes af Günter Lamprecht.

Eksterne henvisninger 
 

Tv-serier fra Tyskland
Tv-serier fra 1980'erne
Col de la Croix-de-Fer

Col de la Croix-de-Fer (2.064 m.o.h.) er et bjergpas i Frankrig. Col de la Croix-de-Fer er en del af Dauphiné-Alperne. Det ligger i departementet Savoie og krydses af landevejen D926. Det forbinder Maurienne-dalen med Romanche-dalen. Romanche-dalen ligger i Isère-departementet. Bjergpassets højeste punkt ligger i Savoie-departementet.

Passet hed tidligere Col d'Olle svarende til stedet, hvor floden L'Eau d'Olle udspringer. L'Eau d'Olle er en primær biflod til floden Romanche. Passets nuværende navn stammer fra jernkorset rejst på toppen af passet. Fra toppen af passet forløber vejen til Romanche-dalen ad samme landevej som passet Col du Glandon via rute D526 til byen Allemond.

Passet er vinterlukket og som regel åbent fra først i maj til slutningen af oktober. 

Tæt ved passets højeste punkt ligger søen Lac de Grand-Maison i 1.700 meters højde, som er vandreservoir for Frankrigs (og blandt Europas) - per 2019 - mest effektfulde vandkraftværk. Vandkraftværket Grand’Maison har effekt på 1.820 MW fra i alt 12 vandturbiner.

Galleri

Kildehenvisninger

Eksterne henvisninger 

Bjergpas i Frankrig
Bjergpas i Alperne
Tour de France-stigninger
Savoie
Col du Lautaret

Col du Lautaret (2.058 m.o.h.) er et bjergpas i Frankrig. Col du Lautaret er en del af Dauphiné-Alperne. Det ligger i departementet Hautes-Alpes og krydses af landevejen D1091. Passet forbinder Romanche-dalen i nord med Guisane-dalen ved byen Briancon.

Passet ligger på hovedvejen fra Grenoble til Briancon i syd. Fra toppen af passet deler vejen sig i en bjergvej videre over passet Col du Galibier til Valloire og i hovedvejen mod syd til Briancon.

Col du Lautaret er Frankrigs højeste bjergpas åbent for biltrafik året rundt. Det er også passagen mellem Oisans og Briançonnais, ud over at være et af de laveste punkter i adskillelsen mellem de nordlige og sydlige Alper, såvel som mellem Ecrins og Arves bjergkæder.

Galleri

Historie 
Col du Lautaret har været en meget benyttet passage gennem Alperne siden romertiden. Ruten var en romersk vej, der forbandt Grenoble med Briançon. Gennem de følgende århundreder var det et særligt vigtigt bjergpas til at krydse de franske alper. Slutningen af det 19. århundrede markerede begyndelsen af turismen i regionen med udvikling af faciliteter og offentlig transport til bjergpasset.

Kildehenvisninger

Eksterne henvisninger 

Bjergpas i Frankrig
Bjergpas i Alperne
Lautaret
Hautes-Alpes
Mathilde Gøhler

Mathilde Gøhler Jensen (født 21. juli 1992 i Hjørring) er en dansk model.

Karriere 
Mathilde Gøhler har siden sin handelseksamen i Aarhus arbejdet professionelt som model. Hun har arbejdet for bl.a Magasin og Gina Tricot samt andre brands som Dior

Privat 
Hun har siden 2014 dannet par med musikeren Remee, og sammen har de datteren Kenya, som blev født i 2015. Den 19 oktober 2021 fik forældrene deres andet barn, datteren Lelou.

Remee og Mathilde gik fra hinanden i 2022.

Referencer

Eksterne hevisninger 
 Instagram

Personer fra Hjørring
Modeller fra Danmark
Danskere i 2000-tallet
Fotomodeller fra Danmark
Østersøruten

[
{
  "type": "ExternalData",
  "service": "geoline",
  "ids": "Q52658870",
  "properties": {
    "title": "Østersøruten",
    "stroke": "#08156d",
    "stroke-width": 3
  }
}
]

Østersøruten (rutenummer 8)  er en 820 km lang cykelrute, der udgør en rundtur i form af et 8-tal med krydsning i Svendborg. Ruten er en af 11 nationale danske cykelruter. 

Østersøruten (N8) er en forlængelse og omlægning af en allerede eksisterende national cykelrute, Sydhavsruten, som strakte sig fra Rudbøl til Møn. Ruten blev genindviet under sit nye navn den 5. maj 2018. Østersøruten, der bindes sammen af fem færgeforbindelser og otte broer, er kystnær og passerer gamle købstæder og forbi nationale og lokale seværdigheder. Ruten løber fra den dansk-tyske grænse ved Padborg, henover Als og Ærø, gennem det Sydfynske Øhav, henover  Lolland, Falster, Møn, Sydsjælland, over Fyn, videre mod  Lillebælt, indtil ruten føres gennem den østlige del af Syd- og Sønderjylland tilbage til Padborg. 

I 2019 kårede en jury af cykel- og rejsejournalister ved Hollands største vandre- og cykelmesse "Fiets en Wandelbeurs" Østersøruten til Årets Cykelrute. Fire andre ruter var nomineret til prisen: Sydostleden i Sverige, Véloscénie i Frankrig, Ciro Bike Trail i Bosnia-Herzegovina og Limesroute i Holland. 

Ruten er skabt i et samarbejde mellem Dansk Kyst- og Naturturisme, VisitDenmark, Cykelturisme, Vejdirektoratet, Destination Fyn, Destination Lillebælt, Business Lolland-Falster, Visit Vestsjælland, VisitSydsjælland-Møn og Destination Sønderjylland. Sammen med Vejdirektoratet, har de involverede 17 syddanske kommuner gennemført en ensartet ruteskiltning. Skiltningen er finansieret af midler fra Transport-, Bygnings- og Boligministeriets cykelpuljer. I juli 2019 bevilgede Danmarks Erhvervsfremmebestyrelse 3,7 millioner kroner til yderligere udvikling af ruten i form af såkaldte turisme-hotspots langs ruten såvel som markedsføring og en fælles hjemmeside for hele ruten.

Den sydlige del af Østersøruten (N8) har sammenfald med den 7.980 km lange EuroVelo 10 cykelrute, der ligeledes hedder Østersøruten (Baltic Sea Cycle Route).

Referencer

Eksterne henvisninger
Kort over ruten på Waymarked Trails
balticseacycleroute.com – Rutens hjemmeside

Nationale danske cykelruter
Mordovija Arena

Mordovija Arena er et fodboldstadion i Saransk i Rusland. Stadionet blev bygget op til Ruslands værtsskab ved VM i fodbold 2018, og blev indviet samme år. Det er desuden hjemmebane for klubben Mordovija Saransk.

Byggeriet af Mordovija Arena startede i 2010, og blev afsluttet i 2018. Den samlede pris for stadionets etablering var knap 16 milliarder rubler.

VM i 2018 
Som et ud af i alt 12 stadioner blev Mordovija Arena udvalgt som spillested ved VM i fodbold 2018. Det blev besluttet, at stadion skulle lægge græs til fire gruppespilskampe, heriblandt Danmarks åbningskamp ved slutrunden mod Peru.

Galleri

Referencer

Eksterne henvisninger 

 Mordovija Arena på stadiumguide.com

Fodboldstadioner i Rusland
Etableret i 2018
Stadioner til VM i fodbold 2018
Juan Luis Guerra

Juan Luis Guerra (født 7. juni 1957 i Santo Domingo, den Dominikanske republik) er en musiker, sanger og sangskriver.

Han vandt tre Latin Grammy Awards i 2010.

Diskografi 
Bilboard top 100

Album

Single

Referencer 

Personer fra Dominikanske Republik
Musikere
Rostov Arena

Rostov Arena er et fodboldstadion i Rostov ved Don i Rusland. Stadionet blev bygget op til Ruslands værtsskab ved VM i fodbold 2018, og blev indviet 15. april samme år. Det er desuden hjemmebane for klubben FC Rostov.

Byggeriet af Rostov Arena startede i 2014, og blev afsluttet i 2018. Den samlede pris for stadionets etablering var knap 20 milliarder rubler.

VM i 2018 
Som et ud af i alt 12 stadioner blev Rostov Arena udvalgt som spillested ved VM i fodbold 2018. Det blev besluttet, at stadion skulle lægge græs til fire gruppespilskampe, samt én 1/8-finale.

Galleri

Referencer

Eksterne henvisninger 

 Rostov Arena på stadiumguide.com

Fodboldstadioner i Rusland
Rostov ved Don
Etableret i 2018
Stadioner til VM i fodbold 2018
Vuelta a la Comunidad de Madrid 2018

Vuelta a la Comunidad de Madrid 2018 var den 31. udgave af det spanske landevejscykelløb i Madrid-regionen. Løbet foregik i perioden 4. til 6. maj 2018. Løbet var en del af UCI Europe Tour 2018 og var i kategorien 2.1. Den samlede vinder af løbet blev portugisiske Edgar Pinto fra Vito-Feirense-BlackJack.

Ryttere og hold

Etaperne

1. etape

2. etape

3. etape

Resultater

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Eksterne henvisninger 
 
 

2018
UCI Europe Tour 2018
Marie Amalie af Baden

Marie Amalie af Baden (; 11. oktober 1817 – 17. oktober 1888) var en tysk prinsesse af Baden. Som ægtefælle til den skotske adelsmand William Douglas-Hamilton, 11. Hertug af Hamilton var hun hertuginde af Hamilton og Brandon fra 1852 til 1863.

Biografi 

Marie Amalie blev født den 11. oktober 1817 i Karlsruhe i Storhertugdømmet Baden som datter af Fyrst Karl af Baden og Stéphanie de Beauharnais.

Hun blev gift den 23. februar 1843 i Mannheim med den skotske adelsmand William Douglas-Hamilton, der var søn af Alexander Douglas-Hamilton, 10. Hertug af Hamilton og Susan Euphemia Beckford.

Da hendes svigerfader døde i 1852, blev hendes mand hertug af Hamilton og Marie Amalie selv blev hertuginde.

Hertug William døde den 8. juli 1863. Marie Amalie overlevede sin mand med 25 år og døde den 17. oktober 1888 i Baden-Baden.

Børn 
Marie Amalie og William fik tre børn:

 William Douglas-Hamilton (1845-1895), 12. Hertug af Hamilton 1863–1895
 Charles Douglas-Hamilton (1847–1886), 7. Jarl af Selkirk
 Mary Victoria Douglas-Hamilton (1850–1922), gift 1. gang 1869 med den senere Fyrst Albert 1. af Monaco (ægteskabet annulleret i 1880), gift 2. gang 1880 med fyrst Tasziló Festetics de Tolna

Eksterne links 

Huset Zähringen
Hertuginder
Personer fra Karlsruhe
Ron Fenton

Ronald "Ron" Fenton (født 21. september 1940, død 25. september 2013) var en engelsk fodboldspiller (angriber) og senere -træner.

Fenton startede sin karriere hos Burnley, som han var tilknyttet frem til 1962., Han var med til at vinde det engelske mesterskab med klubben i 1960. Senere repræsenterede han også West Bromwich, Birmingham City, Brentford og Notts County.

Fenton var efter sit karrierestop manager for sine tidligere klubber som aktiv, Brentford og Notts County.

Titler 
Engelsk mesterskab
 1960 med Burnley

Referencer

Eksterne henvisninger 

Fodboldspillere fra England
Fodboldspillere fra Notts County F.C.
Fodboldspillere fra Birmingham City F.C.
Fodboldspillere fra West Bromwich Albion F.C.
Fodboldspillere fra Brentford F.C.
Fodboldspillere fra Burnley F.C.
Fodboldtrænere fra England
Trevor Meredith

Trevor George Meredith (født 25. december 1936 i Stottesdon, England) er en engelsk tidligere fodboldspiller (wing).

Meredith startede sin karriere hos Burnley, som han repræsenterede frem til 1964. Her var han med til at vinde det engelske mesterskab i 1960. Resten af sin karriere tilbragte han hos Shrewsbury Town, som han spillede mere end 200 ligakampe for inden sit karrierestop i 1972.

Titler 
Engelsk mesterskab
 1960 med Burnley

Referencer

Eksterne henvisninger 

Fodboldspillere fra England
Fodboldspillere fra Burnley F.C.
Fodboldspillere fra Shrewsbury Town F.C.
Sundsbjerg

Sundsbjerg (dansk) eller Sandesberg (tysk) er er en 53,5 meter høj bakke beliggende en kilometer øst for Østerfjolde og vest for Trene-floden i det sydvestlige Sønderjylland syd for grænsen. Sundsbjerget er det højeste punkt i Nordfrislands Kreds. Bakken er sammen med f.eks. Nyhøj (Nünehau) en del af et større bakkedrag på den midtslesvigske gest.

Noter 

Bakker i Sydslesvig
Ray Pointer

Raymond "Ray" Pointer (født 10. oktober 1936, død 26. januar 2016) var en engelsk fodboldspiller (angriber).

På klubplan spillede Pointer de første syv år af sin karriere hos Burnley. Han spillede mere end 200 ligakampe for klubben, hvori han scorede over 100 mål, og var med til at sikre det engelske mesterskab i 1960. Senere spillede han også for Bury, Coventry City, Portsmouth og Waterlooville.

Pointer spillede også tre kampe for Englands landshold, hvori han scorede to mål. Hans første landskamp var en VM-kvalifikationskamp på hjemmebane mod Luxembourg 28. september 1961. Her scorede han det ene mål i den engelske sejr på 4-1.

Titler 
Engelsk mesterskab
 1960 med Burnley

Referencer

Eksterne henvisninger 

Fodboldspillere fra England
Fodboldspillere fra Burnley F.C.
Fodboldspillere fra Coventry City F.C.
Fodboldspillere fra Bury F.C.
Fodboldspillere fra Portsmouth F.C.
Jimmy Robson

James "Jimmy" Robson (født 23. januar 1939 i Pelton, England - 14. december 2021) er en engelsk tidligere fodboldspiller (angriber).

Robson startede sin karriere hos Burnley, som han repræsenterede i ni sæsoner, frem til 1965. Her var han med til at vinde det engelske mesterskab i 1960. Senere spillede han også for Blackpool, Barnsley og Bury, inden han stoppede sin karriere i 1973.

Titler 
Engelsk mesterskab
 1960 med Burnley

Referencer

Eksterne henvisninger 

Fodboldspillere fra England
Fodboldspillere fra Burnley F.C.
Fodboldspillere fra Bury F.C.
Fodboldspillere fra Blackpool F.C.
Fodboldspillere fra Barnsley F.C.
Reg Pickett

Reginald Arthur "Reg" Pickett (født 26. januar 1927, død 4. november 2012) var en engelsk fodboldspiller (winghalf).

Pickett startede sin karriere hos Portsmouth, og spillede for klubben i otte sæsoner frem til 1957. Han vandt det engelske mesterskab med klubben i 1950. Derefter skiftede han til Ipswich Town, hvor han sluttede sin karriere i 1963.

Titler 
Engelsk mesterskab
 1950 med Portsmouth

Referencer

Eksterne henvisninger 

Fodboldspillere fra England
Fodboldspillere fra Ipswich Town F.C.
Fodboldspillere fra Portsmouth F.C.
Alexandrine af Baden

Alexandrine af Baden (Alexandrine Luise Amalie Friederike Elisabeth Sophie; 6. december 1820 – 20. december 1904) var en tysk prinsesse af Baden. Som ægtefælle til hertug Ernst 2. af Sachsen-Coburg og Gotha var hun hertuginde af Sachsen-Coburg og Gotha fra 1844 til 1893.

Biografi 

Prinsesse Alexandrine blev født den 6. december 1820 i Karlsruhe i Storhertugdømmet Baden som datter af storhertug Leopold 1. af Baden i hans ægteskab med prinsesse Sophie af Sverige.

Hun blev gift den 13. maj 1842 i Karlsruhe med hertug Ernst 2. af Sachsen-Coburg og Gotha, der var bror til Dronning Victoria af Storbritanniens prinsgemal, Prins Albert af Sachsen-Coburg og Gotha. Der blev ikke født børn i ægteskabet.

Hertug Ernst 2. døde den 22. august 1893. Hertuginde Alexandrine overlevede sin mand med 11 år og døde den 20. december 1904 på Callenberg Slot i Sachsen-Coburg.

Eksterne links 

Huset Zähringen
Hertuginder af Sachsen-Coburg og Gotha
Personer fra Karlsruhe
Dahme

Dahme kan henvise til:

 Dahme (flod) - en flod i Tyskland
 Dahme (Brandenburg) - en by i Tyskland
 Dahme (Holsten) - en by i Tyskland
Amalie Have

Amalie Have (født 12. maj 1995) er en dansk aktivist og projektmager, der især centrerer sig om pigers og kvinders rettigheder – med fokus på samtykke og voldtægtskultur. Derudover arbejder Amalie Have også med tematikker som slut-shaming, victim-blaming, magtkritik, normkritik og seksualitet.

På en tur til Costa Rica i slutningen af 2014 blev Have efter eget udsagn voldtaget; manden, som blev tiltalt for voldtægt, blev dog frikendt. Videoovervågning blev brugt som bevismateriale i retten.

"The Green Dress" havde til formål at skabe bevidsthed om victim-blaming, og projektet gik viralt og blev vist på mange internationale platforme, heriblandt Upworthy. Amalie Have er skaberen af kortfilmen The Face of a Survivor, en kortfilm, som undersøger voldtægtskultur i Danmark, med fokus på at nedbryde stereotyper, både når det kommer til voldtægtspersoner og -ofre.

Kontroverser

Den Korte Radioavis 
Amalie Have kritiserede bandet Lukas Graham på de sociale medier, fordi de ville udgive en coverversion af sangen "Sad" af rapperen XXXTentacion, der er blevet anklaget for vold mod kvinder. Efter Amalie Have opfordrede sine følgere til at stille spørgsmål ved covernummeret pga. dette, trak bandet nummeret tilbage. Derpå valgte Radio24syvs satireprogram Den Korte Radioavis at kritisere denne aktion. I programmet bliver der påpeget, at Amalie Have selv har lagt en Spotify-playlist ud i de sociale medier, hvor hun hører kunstnere, som er blevet anklaget for mord og vold. Den internationale NGO Amnesty International, som Have er en del af en kampagne mod voldtægter for, vil efter Den Korte Radioavis' kritik have Radio24syv til at trække satire tilbage. Efterfølgende har Amnesty International erkendt, at de skulle have grebet sagen anderledes an.

Kilder

Eksterne henvisninger 
 

Aktivister fra Danmark
Kvinderetsforkæmpere fra Danmark
Feminister fra Danmark
Happy

Happy er et engelsk ord, der betyder "glad", og kan henvise til 

 Happy (Rolling Stones-sang) – en sang af Rolling Stones fra 1972
 Happy (Pharrell Williams-sang) – en sang af Pharrell Williams fra 2013
Sultan (flertydig)

Sultan er det arabiske ord for konge, se Sultan.

Sultan kan også have følgende betydninger:

Skibe

Royal Navy 
Royal Navy har haft fire skibe med navnet Sultan.
 HMS Sultan (skonnert) − købt 1768 og solgt 1773.
 HMS Sultan (linjeskib 1777) − søsat 1775 som en 74-kanoners "third-rate". Blev fængselsskib i 1797. Omdøbt til Suffolk i 1805 og ophugget 1816.
 HMS Sultan (linjeskib 1807) − søsat 1807 som en 74-kanoners "third-rate". Fra 1860 logiskib og flydende mål. Ophugget 1864.
 HMS Sultan (panserskib 1871) − søsat 1870 som panserskib med centralbatteri. Stationært skoleskib og depotskib fra 1906. Hed Fisgard IV i perioden 1906-1932. Solgt til ophugning 1946.

Civile skibe 
Italien
 Sultan (passagerskib) − 369 BRT. Bygget 1966, og registreret i Italien med IMO-nummer 7223651.
Nordkorea
 Sultan 1 − fragtskib, 497 BRT., bygget i 2008 og registreret i Nordkorea med IMO-nummer 9361081.

Andet 
 Sultan (hønserace) - en hønserace

Noter
Vilhelm af Baden (1829-1897)

Vilhelm af Baden (18. december 1829 – 27. april 1897) var en tysk prins af Baden. Han tilhørte Huset Zähringen og var en yngre søn af storhertug Leopold 1. af Baden.

Biografi 
Prins Vilhelm blev født den 18. december 1829 i Karlsruhe i Baden som det femte barn og fjerde søn af storhertug Leopold 1. af Baden i hans ægteskab med prinsesse Sophie af Sverige.

Prins Vilhelm giftede sig den 11. februar 1863 i Sankt Petersborg i Rusland med prinsesse Maria Maximilianovna af Leuchtenberg, datter af Maximilian de Beauharnais, 3. hertug af Leuchtenberg og storfyrstinde Maria Nikolajevna af Rusland. I ægteskabet blev der født to børn.

Prins Vilhelm døde som 67-årig den 27. april 1897 i Karlsruhe.

Børn 
 Marie af Baden (1865–1939)
∞ 1889 Hertug Frederik 2. af Anhalt (1856–1918)
 Max af Baden (1867–1929)
∞ 1900 Prinsesse Marie Louise af Hannover (1879–1948)

Eksterne links 

Huset Zähringen
Prinser
Tyskere i 1800-tallet
Personer fra Karlsruhe
Maryam Akbari Monfared

Maryam Akbari Monfared (født 14. december 1975 i  Iran) er en iransk menneskerettighedsforkæmper og politisk fange, der kæmper for politiske fangers forhold i Iran.

I 1980’erne blev tre af hendes brødre og én af hendes søstre henrettet. Hun har ført an i en formel klage, der krævede sandhed og retfærdighed for hendes søskende og de tusindvis af politiske fanger, der var ofre for udenretslig henrettelse i 1988.

Maryam blev arresteret i 2009 og forsvandt tvungent i fem måneder. I dag afsoner hun en dom på 15 års fængsel, efter at hun blev dømt for at have “en fjendtlig indstilling over for Gud”.  Selv mens hun tilbageholdes, fører Maryam kampagner og bruger sin stemme ved at publicere åbne breve om kvinders fængselsforhold.

På baggrund af klagen er hun blevet truet med at få forlænget sin fængselsstraf og at blive forbudt adgang til medicinsk behandling i fængslet.

Kilder
 
 
 

Menneskerettighedsaktivister fra Iran
Trine Christensen

Trine Christensen (26. oktober 1971, København) er generalsekretær for Amnesty International Danmark.

Hun er uddannet cand.merc.int. fra Handelshøjskolen i København, 1998.
Fra 1999 til 2010 var hun researcher hos Amnesty International i USA. 
I 2010 kom hun til den danske afdeling, først som policychef og derefter i 2013 som vicegeneralsekretær.
I 2016 afløste hun Lars Normann Jørgensen som generalsekretær for den danske afdeling.

Henvisninger 

Personer i Kraks Blå Bog
Friktion (magasin)

Friktion - Magasin om Køn, Krop og Kultur er dansk feministisk webmagasin der udgives på bloggingplatformen Medium. Magasinet blev stiftet i 2014 af blandt andet samfundsdebattørerne Emma Holten og Nazila Kivi efter en crowdfundingkampagne der rejste 16.000 kr.

Magasinet beskriver sig selv som et magasin der "bygge(r) bro mellem kønsforskningen og verden udenfor universiteternes mure" og "et seriøst alternativ i en til tider useriøs dansk sex- og kønsdebat". Ud over webudgaven udgiver magasinet en trykt udgave af det foregående års artikler i såkaldte opsamlinger.

Et af magasinets mere kendte indlæg var redaktør Emma Holtens artikel "Samtykke" og den tilhørende fotoserie taget af fotograf Cecilie Bødker, kaldet "En ny historie om min krop" hvor Holten fortalte om sine oplevelser med hævnporno og udgav en serie af nøgenbilleder hvor kvinden ifl. Holten var "subjekt i stedet for et objekt". Serien blev viderebragt i det engelske medie Hysteria og senere i The Guardian.

Magasinets artikler er blevet citeret i diverse danske medier og i videnskabelige artikler.

Kildehenvisninger

Tidsskrifter fra Danmark
Etableret i 2014
LGBT-relaterede tidsskrifter
Sabaah

Sabaah (stiftet 15. april 2006) er en selvstændig, frivillig forening, der arbejder for at forbedre vilkårene for LGBT+ -personer med minoritetsetnisk baggrund.

Sabaah betyder "ny dag" eller "ny begyndelse". Foreningen har igennem de sidste mere end ti år været engageret i politisk aktivisme samt deltaget i debatarrangementer og demonstrationer. Sabaah har rådgivning for or LGBT+ personer (bl.a., men ikke begrænset til, lesbiske, bøsser, biseksuelle og transpersoner) med minoritetsetnisk baggrund og afholder arrangementer hvor målgruppen kan mødes og skabe sig et netværk med ligesindede.

I 2018 modtog Sabaah Tine Bryld Prisen.

Kilder 

Etableret i 2006
LGBT-organisationer
LGBT-rettigheder
Etnicitet